
Muzicianul îşi aminteşte cá în copilărie (vorbea dialectul lahic) nutrea o admiraţie 
profundă pentru cântecul popular. Vedea în folclor o expresie a emoțiilor omului simplu şi se 
: = a S z S e i si 
simtea dator sá il cunoascá, respectiv sá contribuie la tezaurizarea lui. Departe de a fi 
primitive", cântecele populare nu puteau fi decât zămisliri ale unor creatori maturi, capabili 
să condenseze în enunturi simple un microcosmos de trăiri şi experienţe: „In cântecul popular 
este omul în totalitatea sa, cu trup, cu suflet, cu lumea care îl înconjoară, totul, totul. Cine 
creşte din cântecul popular, creşte ca un om întreg. După această fază de iniţiere pur 


intuitivă, Janáček s-a ocupat în anii primei maturitáti de studii sistematice şi de culegeri 


! Zdenek Skoumal, Janácek's folk settings and the Vixen, publicat în: Paul Wingfield (îngr.): Janácek Studies, 
Cambridge University Press, Cambridge, 1999, p. 127. 

? Idem, citat din Theodora Straková, Vzivore a práci [În viaţă şi muncă], Opus musicum, 6, nr. 5-6 (1974), p. 
194-202 (p. 197). 


etnomuzicologice, notánd si clasificánd diferite categorii de muzicá populará din zone rurale. 
Cu timpul, contactul cu melodiile populare i-au inspirat o tehnicá originalá de compozitie. 
Vorbind despre drumul sáu creator, compozitorul foloseşte un termen ce poate fi tradus prin 
“creştere”: „Când cresc, eu cresc numai din cântecul popular, din limba vorbită, şi sunt 
încrezător că voi creşte mai departe, dacă vrea Dumnezeu. Nu pot decât să râd de cei care se 
folosesc de sunet ca fenomen pur acustic““. 

Janáček a cules şi analizat muzică folclorică moravă vreme de 16 ani (1888-1904). 
S-a apropiat astfel în calitate de cercetător, la fel ca Bartok, de izvoarele muzicii populare. 
Experienţa l-a purtat spre elaborarea unui stil de compoziţie inspirat de datele structurale ale 
muzicalităţii regionale, decantate până la abstractizare. În ciuda sublimării acestora, o culoare 
specifică, un „ethos” fundamental de expresie ceho-moravă rămân proprii muzicii sale până la 
ultimul opus - la fel ca în cazul lui Bartók şi Enescu. 

Compoziţia şi activitatea de folclorist par a se întrepătrunde în anii tinereții şi ai primei 
maturităţi. În calitate de etnomuzicolog a condus sectiunea moravá a Expoziţiei cehoslovace 
de etnografie (1895), a coordonat începând din 1900 colecţia de muzică a Societății muzeului 
morav împreună cu Frantisek Bartos (1837-1906); a fost preşedintele comitetului morav-silez 
din cadrul proiectului „Das Volkslied in Osterreich” [Cântecul popular în Austria] iniţiat in 
1902 de Ministerul cultelor din Viena în colaborare cu Universal Edition, a cules împreună cu 
studenti si alti etnomuzicologi peste 10.000 de melodii (cântece, dansuri, piese pentru țambal, 
etc.), a observat şi notat intonatia vorbirii (1907, 1909), a analizat dansuri populare; pentru 
înregistrări s-a servit de tehnica fotografică si de fonograf (începând din 1909). Între 1899 si 
1901 a editat împreună cu Martin Zeman şi Frantisek Bartos peste 2000 de cântece şi dansuri, 
clasificate în douăsprezece categorii (balade, cântece de dragoste, de nuntă, militare, satirice, 
de pahar si de petrecere etc.) . Dintre acestea, prefera baladele şi cântecele de dragoste: 
„Nucleul acestor cântece este plin şi greu; expresia este profundă şi eroicá"(...) „Fiecare sunet 


, i xe S : x7 
aduce o idee, singulară şi continuă”. 


3 Walter Wiese, Tschechische Kammermusik. Smetana-Dvorák-Janacek, Amadeus, Winterthur/Schweiz, 2004, 
p. 219, citează din Jan Raček, Leoš Janáček, Reclam, Leipzig, 1962, p.65. 

^ A cules în principal in Slovacia moravá si Lahia; atrage atenţia asupra folclorului unor regiuni periferice, nu 
numai din Moravia, dar si din zona de la graniţa cu Slovacia. 

? Meinhard Saremba, Leos Janácek, în: Ludwig Finscher (ingr.), Musik in Geschichte und Gegenwart, (MGG), 
Personenteil, vol. 9, Bărenreiter şi Metzler, Kassel ş.a., 2003, p. 874, coloana 1. 

 Meinhard Saremba, Leoš Janáček, Zeit — Leben — Werk — Wirkung, Bărenreiter, Kassel, Basel, London New- 
York, Prag, 2001, p. 125. 

7 Meinhard Saremba, Leoš Janáček. Zeit-Leben-Werk-Wirkung, Bărenreiter, Kassel ş.a., 2001, p. 125-126, citat 
din Adelheid Geck, Das Volksliedmaterials Leoš Janáceks, Regensburg, 1975, p. 180-181. 

1. Influente pan-slaviste 


Atasamentul pentru lumea táranului morav se conjugá cu convingeri nationale ferme si 
cu idei pan-slaviste nutrite din tinereţe. Într-o stare de spirit inflamatá de lupta cehilor pentru 
drepturi în Imperiul habsburgic, Janácek doreşte de timpuriu să imprime creaţiei sale un fond 
fundamental slav. Admiră pe Lermontov şi pe Ceaikovski şi călătoreşte de mai multe ori în 
Rusia, „mama tuturor slavilor”. După 1886 se angajează în lupta organizaţiei „Cehii din 
Brno” împotriva elementului german; în această perioadă scrie coruri bărbăteşti cu tentă 
militantă, socială (legate de protestele muncitorimii”) sau naţională, aceasta din urmă 
subliniată de elemente folclorice. După 1918 (recunoaşterea sa internațională începe după 
1916, când avea 62 de ani) apare în rolul de reprezentant la Cehoslovaciei: „Suntem un popor 
care trebuie să însemne ceva în lume! Suntem inima Europei! Această inimă trebuie să se facă 
simțită în Europa“. Apelează la subiecte din literatura rusă: Katja Kabanova după A.N. 
Ostrowski [1919-1921], Messa glagoliticá pe vechi texte slavone [1926], Din casa morților 
după Dostoievski [1927-1928] sunt doar cateva exemple din ultimul deceniu de viață. În tot 
acest răstimp, compoziţia sa cunoaşte transformări stilistice în care folcloricul este din ce în ce 
mai puţin sesizabil, coborând, poate, într-un strat profund al „subconştientului“ muzical. „Nu 
supraaprecia şi nu subaprecia cântecele populare, cunoaşte-le!”!!, scrie Janacek. În creaţia 
târzie, din ambianța folclorică nu rămâne decât un fond subtil, non-figurativ, pur coloristic, ca 


amintirea unei „cunoaşteri” de demult. 


2. Dubla abordare a sursei populare 


În etape distincte ale vieţii, Janáček pare să fi abordat elementul folcloric in mod 
diferit (atât tehnic, cât şi estetic). Până spre 1900, elementele folclorice apar în datele stilistice 
ale unui romantism târziu, remarcabil mai ales datorită unei „neobişnuite inventivitáti 
melodice”!?. 

După 1900 abordează sursa folclorică din perspectiva unui modernism cu nuanță 


națională, ancorat în structuri abstractizate şi în tehnica „sprechmotivelor”. „Abia combinaţia 


dintre perfecțiunea tehnică şi inspirația originară îl vor conduce dincolo de orizontul, totuşi 


* În 1896, 1902 şi 1904, a se vedea Walter Wiese, op. cit., p. 216. 

? Sonata „1 octombrie 1905 în stradă” zugrăveşte ciocnirea dintre germani şi cehi la o demonstrație cu ocazia 
fondării Universității cehe în Brno. 

19 Walter Wiese, op. cit, p. 218 citează din Raček, op. cit., p. 151 si Jarmila Procházková, Bohumir Volný, Leoš 
Janácek. Born in Hukvaldy, Moravian Museum, Brünn 1995, p. 73. 

1l Saremba, Leoš Janáček. Zeit-Leben-Werk-Wirkung, p. 139, citat din Jiři Vysloužil, Leoš Janáček, O lidové 
pisni a didové hubde, Praga 1955, p. 434. 

12 Saremba, Janáček (MGG), p. 882. 

limitat, al folclorismului” 


, apreciază Meinhard Saremba referindu-se la creaţiile acestor ani”. 


Lucrări din perioada medie (1900-1914) apar parţial agrementate cu tehnici sonore 


neconvenționale, de exemplu lărgeşte în coruri resursele vorbirii şi ale vocii la un spectru 


nemaiîntâlnit până atunci: soptit, bocet, chiot. La astfel de mijloace de o modernitate evidentă 


Janáček ajunge (se pare) pe altă cale decât Schönberg, derivându-le din fenomene muzicale şi 


acustice cotidiene. 


pp : 

mar-kyz  Ge-ro, tak jsi bo- hat, tak jsi bo- hat, 
Mar-quis Ge- ro, wie du reich bist, wie du reich bist, 
Marquis Ge- ro, you're a rich man, you're a rich man. 


[ze i ppp == == 


hm - bù pa - jí nim pid Tè - îi - nem! 
he - ben se — fur uns aus, hier vor Té - din! 
gaves for se - ven-ty thou - sand near to Té din! 

zZ 

101 i n 


Mar - quis — Ge - - ro! 
Mar - quis Ge - - - ro! 


| 
ko - pa = | ji nim 
sie fir — |uns aus, 


=== amene — 
Bre E ix EE pipe 
mar-kyz Ge - - : m! 
Mar-quis — Ge - - ro! 
Mar - quis Ge To! 


Fragment din corul , Saptezeci 
de mii" (Text: Petr Bezruc), 
1909 [1912]"*. 


Astfel, in compozitia de maturitate preia din cántecul popular (mai ales la nivel 


melodic, şi nu ritmic, ca de exemplu Stravinski) elementaritatea, forța configurativá şi de 


potentare dramatică. Atent la onomatopee, la zgomote din natură (vânt, apă, zgomotul trásurii 


pe pavaj...), descoperă un fel de „putere vitală” în modularea vocii. Aceasta poate fi sau 


13 Saremba, Janáček. Zeit-Leben-Werk-Wirkung, p. 139. 


14 «Ediţia critică completă a operelor lui Leoš Janáček”, seriile C, vol. 2 (Coruri bárbátesti II), Bărenreiter Praga 


2011, p. 109. 

deveni o ,ferestruicá cátre suflet" (1928) . În lucrări precum cvartetele de coarde, ideea 
muzicală este purtată de unităţi minime, elementare ale discursului (celule); prelucrează 
motive scurte, deosebit de pregnante, de plastice şi de dense emoţional printr-o „tehnică de 
metamorfozare caleidoscopică”!€. 

Elemente împrumutate din sau inspirate de muzica folclorică moravă se regăsesc în 
lucrări precum: corurile perioadei 1873-76 (alcătuiri ritmice libere după modelul cântecelor 
populare est-morave si slovace!”, metrica neconvenţională, fermate, melisme, lipsa barei de 
măsură), piesa coregraficá Rákos Rákoczy, 1891 (cuprinde dansuri şi coruri din diferite 
districte morave, inclusiv din regiunea sa natală Laško şi din munţii Moraviei), opera 
folcloristică Începutul unei romanțe, 1891 (cântece în dialect slovac si din regiunile de graniță 
ale Moraviei 5); în ciclurile de dansuri Dansuri lahice pentru orchestră (1893-1927); Dansuri 


valahe (1889-1891); Dansuri morave (1889-1891), Dansuri cehe (1893); în Lieduri pe versuri 
populare morave (1908). 


VALASKA 


1* Parte. Risolut („Walachenbeil“, aus der Region Haná) 
arte. Risoluto 


Dans valah, fragment 
din ,, Moravské Tance” 
[Dansuri morave] 

în aranjament pentru 
vioară şi pian. d 


În teatrul muzical face uneori apel la subiecte autohtone (Jenůfa [1894-1903], Vulpita 


cea isteatá [1921-23]). Din punct de vedere muzical, ideea folclorizantă trece însă în fundal, 


15 Saremba, Janáček (MGG), p. 882, coloana 2, citează din Literárni Svet, I, martie 1928. 

1* Dietmar Holland, Kompositionsbegriff und Motivtechnik in Janáčeks Streichquartetten, in: Musik-Konzepte 7. 
Leoš Janáček, p. 67-75. 

U În corurile Osudu neujdeš (De soartă nu poti scăpa, 1876) renunță în unele măsuri consecutive la bară; 
fermate întrebuințează în Nestálost lásky (Unbeständige Liebe, 1873), melisme, „chiar în registrele inferioare ale 
vocilor bárbátesti" in Zpěvná duma (Elegie cântată, 1876), cf. Saremba, Leoš Janáček (MGG), p. 886, coloana 2. 
15 Derek Katz, A Turk and a Moravian in Prague, în: Michael Beckerman (îngr.), Janáček and His World, 
Princeton University Press, Princeton şi Oxford, 2003, p. 151. 


ds Extras din ediţia de Leoš Faltus, Universal Edition, Vienna, Londra, New-York, 2007, p. 6. 

se estompeazá, doar referiri sporadice pot fi identificate in Jenufa şi Katja Kabanowa. Cu 
toate acestea, o culoare specifică se perpetuează şi caracterizează de pildă ciclul Jurnalul unui 


dispărut pentru tenor, alto, voci feminine şi pian (1917-1919) sau Simfonietta (1926)%. 


3. Conexiuni între muzica orală şi scrisă 


În anii cercetărilor etnomuzicologice şi mai târziu Janáček a fost permanent preocupat 
de a stabili echivalente (de natură constructivă şi estetică) între folclor şi arta cultă. A căutat 
similarități între principii filozofice sau structurale, bunăoară între gesturi ritmice şi melodice, 
procedee formale sau de prelucrare motivică. Între genurile popular şi cult nu vedea decât o 
singură diferență: muzica scrisă este aprioric mai complexă datorită notatiei: „Interzice unui 
geniu să se folosească de hârtie, de note sau de creion, şi tot ce va compune va fi un cântec 
popular” este un cunoscut aforism al său”. 

Janáček a încorporat astfel propriului idiom artistic procedee tehnice observate în 
muzica populară moravă, orientându-se îndeosebi după tipul şi frecvenţa motivelor din 
cântece”; a modelat contururi melodice după intonatia vorbirii si după particularitátile 
prozodice ale limbii cehe; a întrebuințat în acompaniament pedale şi ostinato. Mai mult, a 
încercat să se pună în situația muzicantului popular, să vadă lumea cu ochii aceluia care 
transpune în cântec în mod firesc şi zilnic experienţele trăite la muncă, în casă, la petreceri 


etc. 


4. De la sonoritatea limbii la contururi melodice 


Atonalitatea este străină atât cântării populare, cât şi muzicii lui Janacek. „Nu există 
muzică în afara tonalităţii”(...) „Cântecul popular nu cunoaşte atonalitatea"" Dificil de 
identificat în lipsa acompaniamentului, modurile pot avea terta si sexta coborâte”?. În propria 
muzică, Janáček modifică uneori melodii diatonice „folclorizându-le” prin alterări modale 
(Jurnalul unui dispărut). EL scrie o muzică „care nu e atonală, dar nici tonală”%. 


Mai presus de toate îl fascineazá intonatia şi pronunția specifice vorbirii/cântării 


populare cehe: „este inevitabil ca o lucrare ştiinţifică asupra cântecului popular să nu 


? Saremba compară o melodie populară din Velká cu melodia principală a părţii secunde (Allegretto) din 
Simfonietta, in: Leoš Janáček. Zeit-Leben-Werk-Wirkung, p. 136. 

?! Zdenek Skoumal, op. cit., p. 129, citează pe Jaroslav Seda, Leoš Janaček, Praga, 1961, p. 115. 

? Skoumal, op. cit., 144-145. 

25 Saremba, idem, p. 126, citează din Jiri Vyslouzil: Leoš Janáček — O lidové písni a lidové hubde, p. 451 

?4 Saremba, ibidem, p. 127. 

* Holland, op. cit., p. 70. 

înceapă cu Sprechgesang-ul"S. Din prozodia cântării populare va asimila caracterul parlando 
Tehnica „motivelor vorbite” (Sprechmotivelor) se va cristaliza după 1897 (cantata Amarus 
trece drept prima piesă în care utilizează această tehnică). Din melodica populară va prelua 
mai mult alura motivelor, decât melodii şi motive propriu-zise; va căuta să asimileze totodată 
intonatia limbii cehe, încercând să o „noteze” spontan, să o „surprindă” şi să o „stilizeze” în 
motive muzicale. 

Atât tehnica motivică cât şi „sprechmelodiile” decurg dintr-o viziune atomistă asupra 
lumii sonore (teoriile atomiste erau la modă, ele l-au inspirat, printre altele, si pe Stravinski)?” 
lată câteva idei: întregul se reflectă în fiecare din componentele sale minime; melodia limbii 
reprezintă o reducere la minim a expresiei umane”; un Sprechmotiv zugrăvește sufletul, 
reprezintă o imagine spontană, instantanee, fugitivă — dar realistă, a omului care vorbeşte”; 
într-un Sprechmotiv expresia este liberă, neconstrânsă; la fel, notarea acestuia este rezultatul 


unui gest impulsiv, spontan, asemănător unui puseu improvizatoric. 


JENUFA / JENUFA * . . 
Un „motiv vorbit” din 


-$ 73 = - = LL partitura — , Jenüfei", 
jo. ve- 6er x K - actul II, scena VI". 


Schon ist's — A-bend, 


Now it's eve-ning, EP PEE i 
p = sis fbe s = 
" RIO i ELE UM. 
1 E 


smim od - bed-nit 0 - ke - ni- čky 
nun darf ich die Lü-den üff-nen 


| can havethe — shut-ters o Resa IA 
AL 


isadi Ea I == 
i d IEEE 
= £ —— ————À 


?6 Saremba, Leoš Janáček. Zeit-Leben-Werk-Wirkung, p. 128, citat după Vysloužil, p. 457. 
*7 Volker Scherliess, Schönberg und Strawinsky: Zwei Wege der Neuen Musik, în Sabine Ehrmann Herfort, 
Ludwig Finscher, Giselher Schubert (îngr.), Europäische Musikgeschichte, Bárenreiter-Metzler, Kassel ş.a., 
2002, p. 100. 
?* Skoumal, op. cit., p. 145. 
? Holland, op. cit., p. 70. 

0 Extras din Jenůfa, Jeji pastoryha [Jenüfa, fiica vitregă], operă in trei acte din viaţa ţăranilor moravi cu un 
libret de Gabriela Preissová, partitură pentru voce şi pian, versiunea Brno (1908), îngrijită de Sir Charles 
Mackerras si John Tyrrel, Universal Edition, 2000, p. 248. 


15 


S. Influenta Naturalismului 


Totodatá, cunoasterea folclorului a reprezentat pentru Janácek o formá de cáutare a 
„adevărului” în artă. Revelatia poeziei populare, care l-a apropiat de sonoritátile lumii 
înconjurătoare şi mai ales de sunetul limbii vorbite, a avut pentru compozitor semnificația 
unei „purificări”, unei limpeziri a viziunilor creatoare. 

„Adevărul” despre care vorbeşte este dedus din realitatea concretă, frustă, 
necosmetizată, din mediul (adesea potrivnic) în care omul „există” cu toate slăbiciunile lui. 
Janácek creioneazá astfel dramaturgii sonore centrate pe imaginea modestă a omului simplu, o 
perspectivă realist-naturalistă, pe care o regăsim de pildă în romanele unui Emile Zola. Dar la 
Janáček optica naturalistă se manifestă nu doar în dramaturgie, ci şi acustic: personajele sale 
cântă precum vorbesc — în fiecare moment, însemnat sau neînsemnat, al vieţii: „...Doresc să 
cunosc omul — limba, vorbirea, cântecul şi înfăţişarea sa [...] — să îi pot deosebi emoţiile de 
muncă — să îi ascult gândurile — şi să pot simți momentul în care trăieşte scânteierea unei idei. 


Naturalismul surprinde în compoziţie toate aceste lucruri””!. 


Scenă din opera „Jenufa” montată la Opera de Stat din Viena 
(2011). 


Janáček şi-a inventat aşadar limbajul muzical pornind de la ideea naturalistă a 
cântecului cvasi-identic cu rostirea, cu comunicarea firească între doi oameni „obişnuiţi”, cu 
limba vorbită de cei din straturile oprimate, „joase” ale societăţii. Tehnica sprechmotivelor a 
rezultat din analiza acustică a vorbirii, a onomatopeelor, a fenomenelor şi a sunetelor 
„cotidiene”. Nu frumosul îl interesează, ci emoția”. Emoţia este „adevărată? dacă este 
desprinsă „din viaţă, din sânge, din lumea înconjurătoare”; muzica ţăranilor, ca şi limba 

»34 


vorbită de ei sunt „un ecou neînşelător al vieţii interioare”. 


In compoziţie doreşte să surprindă o imagine acustică de maximă simplitate, în acelaşi 


?! Miloš Stădroă, Janáček and Naturalism (1924-1925), in Michael Beckerman (îngr.), Leoš Janacek and his 
World, Princeton University Press, Princeton 2003, p. 297, citat din Leoš Janáček, Opus Musicum nr. 6, 1995. 
* Holland, op. cit., p.68, citează din Raček, p. 116 (scrisoare către Max Brod, 2 august 1924). 
33 
Idem. 
* Holland, Op. cit., p. 68, citează din Leoš Janaéek, Feuilletons, in „Lidové Noviny”, p. 170. 

timp frustá, descárcatá de ornamente şi podoabe, lucru pe care îl ,invatá" de la creatorul 
popular: „Pentru muzicianul popular, sunetul înseamnă mai mult decât vibrația ordonată 
emisă de un instrument; este un sunet frământat de şoapte, udat de apa iute a Dunării, verde ca 
luncile [...]. Gândurile obişnuite şi gândurile rostite prin sunete sunt unul şi acelaşi lucru”, În 
lucrările camerale târzii (Sonata pentru vioară şi pian [1913-1921], Cvartetele [1923, 1928]), 
tonul laconic şi totuşi ardent, caracterul improvizatoric, de schiță, fluxul spontan, neîngrădit al 


formei, melodia cu contururi colturoase, schimbările şi trecerile bruște pot trimite gândul într-un 


plan foarte îndepărtat, la stilul rapsodic şi la emotionalitatea primară a muzicantului popular. 


6. Puncte de contact cu modernitatea est-europeană 


Janáček parcurge, aşadar, drumul dinspre figurativ spre non-figurativ, dinspre 
particular spre general fără a abandona particularități stilistice derivate din folclorul morav. 
Soluţia la care a ajuns printr-un rafinat proces de geneză a compoziţiei este singulară. Totuşi 
între el şi compozitorii contemporani, unii provenind din Estul Europei, se pot discerne o serie 
de „puncte de contact”. lată doar câteva exemple care, departe de a fi singurele, ilustrează 
preocuparea comună de a găsi (pornind de la cultura populară) alternative moderne la 
modelele occidentale. 

Interesul pentru microunitáti motivice, concizie şi minimalism se regăseşte si la 
Bartok. Pentru acesta, melodiile țărănești sunt „adevărate exemple în ceea ce priveşte modul 
de a da unei idei muzicale expresia cea mai desăvârșită în forma cea mai scurtă, cu mijloacele 


* «36 
cele mai modeste 


. Factorul ritmic poate fi impulsionat de pulsatii de sorginte populará la 
Enescu (parlando-rubato), la Bartók (giusto-parlando si aksak), la Stravinski şi la lituanianul 
Ciurlionis?” (heterometrie, poliritmii, suprapuneri de pulsafii). Frecvente ostinati precum şi 
noi forme de organizare verticală a discursului sonor se regăsesc la Bartok (polivocalitate) şi 
la Enescu (Aeterofonie). Disparitáti, discontinutate şi fragmentare melodică, conjugată cu 
complexitatea crescândă a limbajului, dar fără a nega centrul sonor, aşa cum se întâmplă în 


muzica atonală sau serială întâlnim la Bartok, Stravinski ş.a. O specificitate intonationalá 


bazată nu doar pe melos, ci şi pe declamatia vocală şi pe prozodie este cultivată de pildă de 


35 Zdenek Skoumal, op. cit., p. 145, citează din Leoš Janacek, Nota (Na paměť’ Frant. Bartoše)” [Nota. František 
Bartos in Memoriam], în: Lidové noviny, 28 iulie 1926, reeditat în Jan Raček, Jiři Vysloužil (ingr.), O lidové 
pisni a lidové hubdé, Arhiva Janáček (seria a doua), vol.1, Praga, 1955, p. 458. 

“ Bela Bartók, Ce este muzica populară (1931), citat din Clemansa Liliana Firca, Modernitate şi avangardă în 
muzica ante- şi interbelică a secolului XX (1900-1940), Editura Fundaţiei Culturale Române, Bucureşti, 2002, p. 
58. 

37 Mikalojus Konstantinas Čiurlionis (1875 - 1911). 

Bartók?’ si Kodály; caracterul rapsodic sau improvizatoric poate rezulta din procedee 
variationale (la Bartók, Enescu), sau din asociere, aláturare, mozaicare (la Stravinski) ş.a.m.d. 
Dacá raportarea la folclor a pornit din dorinta de a inventa ,traditia" pe bazele unui 
specific regional?, demers congruent în fapt cu cel al şcolilor nationale, rezultatul artistic a 
fost unul cu totul diferit de cel al folclorismului romantic. Muzica modernistá a anilor 1920 
(spaniolă, română, ungară, cehă etc...) transcende mesajul „folcloristic” prin realism, prin 
noutate, uneori prin radicalitatea mijloacelor. Raportul cu creaţia populară poate fi direct sau 
indirect, sublimat sau ideal. Interesul se datorează nu parametrilor estetici („farmec melodic”, 
„vigoare ritmică” etc.), ci particularitátilor structurale diferite de cele ale muzicii occidentale. 
Scări şi ritmuri atipice, derivate din practici muzicale arhaic-autohtone oferă creatorilor din 
Est o serie de soluţii pentru a se detaşa de influenţa, chiar „hegemonia” muzicii germane, 
italiene si franceze“. Demersul lor este evident diferit (deşi comparabil), cu cel al unui 
Debussy, care încorporează în muzică microelemente intonationale şi ritmice „exotice”. 
Muzicianul vestic o face însă dintr-un interes cosmopolit, pur cultural, în urma unei crize ivite 
din preaplin, din saturație (sistemul armonic fiind considerat a fi fost exploatat până la 
„epuizare”). Compozitorul estic acţionează, din contră, din conştiinţa unei lipse, frământat de 
absența, în propria cultură, a unei tradiții muzicale seculare comparabile cu cea vestică. 
Bartok, Stravinski, Janáček, de Falla, Szymanowski, Enescu, Ciurlionis şi alţii se vor 
îndrepta spre o gamă mult mai largă de emoţii, dincolo de idealismul romantic şi de idila 
sătească, de patosul national si dramatismul eroic. Cu procedee din ce în ce mai rafinate, mai 
sofisticate, mai înclinate spre abstractiune, vor exprima mizeria războiului (Janáček: „Ach, 
vojna, vojna” [Ah, războiul, 1885]), forte elementare (Ciurlionis: Marea [1903-1907])", o 
atitudine obiectivă, raţională, de distantare faţă de material (Stravinski: Povestea soldatului” 
[1918]), delirul dansului (de Falla: E/ amor brujo [1925]), emoţii sublimate (Enescu: Sonate 


„dans le caractere populaire roumain” op. 25 [1926]), parodie şi ironie (Mihail Jora: La piață 


38 Bartók modelează în „Castelul lui Barbă Albastră“ (1911-1917) declamatia vocală după particularitátile 
prozodice ale limbii maghiare vorbite şi cântate; rezultă o ritmică specifică, dar şi o specificitate intonationalá a 
melosului folcloric, a se vedea Firca, op. cit., p. 57. 

3 În sensul dezbătut în: Eric Hobsbawm, Terrence Ranger (ingr.), The Invention of Tradition, Cambridge 
University Press, Cambridge 1983. 

?! Contantin Floros, Bela Bartók, Arnold Schönberg und der Folklorismus, in: Walter Salmen, Giselher Schubert 
(ingr.), Verflechtungen im 20. Jahhundert. Komponisten im Spannungsfeld elităr-populăr, Schott, Mainz, 2005, 
p. 146. 

"' Danuta Mirka: The Idea of Correspondences in the Symphonic Poem “The Sea" by Mikalojus Constantinas 
Ciurlionis, comunicare la International Congress of Musical Signification (ICMS7), Imatra, 2001, in versiune 
tipărită Idea Korespondencji w poemscie symfonicznym “Morze” Mikalojusa Konstantinasa Ciurlionisa, în: 
Krzysztof Droba (ingr.), W kregu muzyki litewskiej [In jurul muzicii lituaniene], Krakovia, Akademia Muzyczna 
1997,13-17. 

? În cazul tehnicii modulare, „a şablonului”, motive folclorice sunt tratate ca Bausteine (elemente constructive), 
a se vedea Volker ScherlieB, op. cit., p. 1009-1010. 

[1928]), energii ancestrale (Szymanowski: Harnasie 1935), ba chiar o „agresare” a 
folcloricului (Bartók,, /mprovizafii pe cântece ţărăneşti maghiare [1920]). Limbajul îşi 
lărgeşte spectrul de tehnici, reactionánd la curente contemporane prin cromatizare, modalism, 
dinamizare şi individualizare ritmică, prin noi soluţii timbrale. Depăşind simplitatea citatului, 
elementul folcloric apare în ipostaze nuantate prin stilizare, transformare şi esentializare. În 
acest context, creaţia lui Leoš Janáček, deosebit de prezentă astăzi pe scene internationale, se 


conturează cu pregnantá prin soluţia dată tensiunii dintre tradiţie şi actualitate. 


Nota 2: "Folk-song! I've lived and breathed it since I was small. I folk-songs we find the whole person, body, 
soul, environment, everything, everything. Whoever grows up with folk-song, grows up into a whole person". 
Nota 21: “Do not allow a musical genius manuscript paper, notes, or a pen — and he will compose nothing more 
than a folk-song". 

Nota 35: "For the folk composer the tone is more than a refined sound from an instrument; it is ruffled with 
murmurs, it is wet as if from the Danube's swift water, green as if from a meadow (...). His thoughts in general 
and thoughts in tones are one and the same". 

Nota 31: “In a compositional work I want to learn about man from his language — speech — song — from his 
appearance (...) — to discern his emotions from his work — to get to know his thinking — even the sparkling of an 
idea. Naturalism in composition reaches for all that”. 

